Under forhandlingerne med aftaleparterne blev det klart, at der var behov for visse ændringer af Rådets holdning. Disse ændringer er angivet i punkt 5 nedenfor.

Den påtænkte retsakt bliver bindende for parterne i overensstemmelse med aftalens artikel 23, som fastsætter følgende: nedsættelsen af et fælles udvalg og dets afstemningsregler.

Formålet med den påtænkte retsakt er at ajourføre aftalen for at tage højde for den tekniske og lovgivningsmæssige udvikling siden udgangen af 2009.

I overensstemmelse med Interbusaftalens artikel 24, stk. 2, litra b), ændrer eller tilpasser det fælles udvalg kontroldokumenterne og andre dokumentmodeller i bilagene til aftalen. For at indarbejde de foranstaltninger, der fremover træffes i Unionen, og i overensstemmelse med Interbusaftalens artikel 24, stk. 2, litra c), ændrer eller tilpasser det fælles udvalg bilag 1 om de betingelser, der gælder for transportvirksomheder, som udfører personbefordring ad vej, og aftalens bilag 2 om tekniske normer for busser. I overensstemmelse med Interbusaftalens artikel 24, stk. 2, litra e), ændrer eller tilpasser det fælles udvalg også bestemmelserne på det sociale område.

Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Den påtænkte retsakt har ét formål, og derfor skal den afgørelse, der vedtages i henhold til artikel 218, stk. 9, i TEUF, have ét materielt retsgrundlag.

Det proceduremæssige retsgrundlag for den foreslåede afgørelse er derfor artikel 218, stk. 9, i TEUF sammenholdt med artikel 91 i TEUF. Retsgrundlaget forbliver det samme som for Rådets oprindelige afgørelse (EU) 2016/1146.

Den retsakt, som det fælles udvalg skal vedtage, er en retsakt, der har retsvirkninger. Den påtænkte retsakt har retsvirkninger, da den giver det fælles udvalg beføjelse til at ajourføre aftalen for at tage højde for den lovgivningsmæssige og tekniske udvikling. Den påtænkte retsakt hverken supplerer eller ændrer den institutionelle ramme for aftalen.

I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".

De foreslåede ændringer i forhold til den tidligere holdning er i overensstemmelse med den eksisterende politik, da ændringerne for det meste er præciseringer af ordlyden og i ét tilfælde indrømmer en kort overgangsperiode for de aftaleparter, der ikke er medlemmer af EU. For så vidt angår den overgangsperiode på tre år, som gives for buspassagerers rettigheder (forordning (EU) nr. 181/2011()), er det en relativt kort periode, og eventuel konkurrenceforvridning af forventes at forblive moderat.

Retsgrundlaget for den foreslåede afgørelse bør være artikel 91 sammenholdt med artikel 218, stk. 9, i TEUF.

Retsgrundlaget forbliver det samme som for Rådets oprindelige afgørelse (EU) 2016/1146.

5.Detaljeret liste over ændringer i forhold til udkastet til det fælles udvalgs afgørelse, der er knyttet som bilag til afgørelse (EU) 2016/1146

(1)Det foreslås, at det fælles udvalgs afgørelse nr. 1/2011, ved hvilken Interbusaftalen er ændret, nævnes i henvisningerne før betragtningerne. Dette påvirker ikke indholdet.

(2)I artikel 1 i udkastet til det fælles udvalgs afgørelse tilføjes en henvisning til yderligere en model til erklæring, som skal knyttes som bilag til protokollen, og som vedrører forordning (EU) nr. 181/2011 om buspassagerers rettigheder. En sådan erklæring skal fremsættes af aftaleparterne i Interbusaftalen og relatere til artikel 7 i nævnte forordning, som regulerer erstatningen i de forskellige situationer, der henvises til i forordningen.

(3)Af samme grund henvises der i titlen på og vilkårene i bilaget til udkastet til det fælles udvalgs afgørelse til samme model til erklæring.

(4)I punkt 1, litra b), og i punkt 3, litra a), nr. iii), sidste afsnit, i bilaget til udkastet til det fælles udvalgs afgørelse tilpasses henvisningen til den intelligente fartskriver i forbindelse med AETR () en smule, uden at det berører forholdet mellem forordning (EU) nr. 165/2014 og AETR-overenskomsten. Henvisningen til artikel 13 i AETR-overenskomsten vedrørende den overgangsperiode, der er fastsat i heri, for indførelsen af den digitale fartskriver i henhold til AETR-overenskomsten, tilføjes.

(5)I sidste afsnit af punkt 2 i bilaget til udkastet til det fælles udvalgs afgørelse udgår ordene "i det omfang den omfatter lejlighedsvis kørsel med bus". De er overflødige, da forordning (EU) nr. 181/2011 dækker både lejlighedsvis kørsel og rutekørsel, og der skelnes mellem bestemmelser for disse to typer kørsel.

(6)På samme område forekommer det at være hensigtsmæssigt at indrømme en treårig overgangsperiode for aftaleparter, der ikke er medlemmer af EU, til at nå mindsteniveauerne for erstatning i forordningens artikel 7. I visse tilfælde overstiger mindsteniveauerne for erstatning i forordningen i vid udstrækning de mindsteniveauer for erstatning, der anvendes i visse andre aftaleparter end Unionen, og der er brug for tid til at nå de niveauer, der er fastsat i forordningen.

(7)Punkt 6 i bilaget til udkastet til det fælles udvalgs afgørelse vedrører en model til erklæring vedrørende artikel 4 og bilag 1. For indeværende er modellen knyttet til aftalen uden at være betegnet som et bilag. Det foreslås at nummerere den som bilag 6 af hensyn til klarheden.

(8)Punkt 6, litra a), i bilaget til udkastet til det fælles udvalgs afgørelse vedrører stk. 1 i samme model til erklæring, som affattet i det udkast til det fælles udvalgs afgørelse, der er knyttet som bilag til afgørelse (EU) 2016/1146, og henviser til "tre" betingelser, der er fastsat i kapitel I i forordning (EF) nr. 1071/2009 (). Oprindeligt vedrørte punkt 2 i modellen til erklæring den fjerde betingelse vedrørende økonomisk evne. Da dette punkt, i overensstemmelse med vedlagte udkast til afgørelse, udgår i sin helhed, erstattes henvisningen til de tre betingelser i det nuværende punkt 1 (der bliver det eneste punkt i den nye tekst) af en henvisning til "fire" betingelser (faktisk etableret og varigt forretningssted, vandel, økonomisk grundlag og faglige kvalifikationer).

(9)For punkt 6, litra b), i bilaget til udkastet til det fælles udvalg afgørelse foreslås det at lade stk. 2 udgå i sin helhed, ikke blot andet afsnit af stk. 2 som angivet i afgørelse (EU) 2016/1146. Det stykke i modellen til erklæring i bilag 6 vedrører overgangsperioden for så vidt angår økonomisk grundlag indtil den 1. januar 2005, som fastsat i aftalens artikel 4. Det tidspunkt er passeret, og punkt 2 udgår i sin helhed. Som følge heraf foreslås det ligeledes, modellen til erklæring ikke nummereres.

(10)En tydelig model til erklæring, som foretages af parterne til Interbusaftalen vedrørende artikel 7 i Europa-Parlamentets og Rådets forordning (EU) nr. 181/2011 tilføjes som bilag 7 til aftalen med det formål at ledsage den overgangsperiode på tre år, der er nævnt ovenfor.

6.Offentliggørelse af den påtænkte retsakt

Da den retsakt, der skal vedtages af det fælles udvalg, ændrer Interbusaftalen om lejlighedsvis international personbefordring med bus, er det hensigtsmæssigt at offentliggøre den i Den Europæiske Unions Tidende efter vedtagelsen.

2018/0144 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne i det fælles udvalg, der er nedsat i henhold til aftalen om lejlighedsvis international personbefordring med bus (Interbusaftalen), for så vidt angår udvalgets udkast til afgørelse nr. x/xxxx

(EØS-relevant tekst)